Tagasi vahetusalasse uisutamine on juba puhas rõõm, allatuult ja kolmekesi. Püüame alustuseks kinni Ekstreem Adventure, aga siis näeme ees Team VAUDE Adventure oranže särke, jätame Ekstreemi omas tempos sõitma ja asume Vaudet püüdma. Enne Sakut saame ka Vaude kätte aga selgub, et tegu ei olegi meie kardetud konkurentidega, vaid hoopis Team VAUDE Matkasport meeskonnaga.